PATVIRTINTA

Skuodo Bartuvos progimnazijos

direktoriaus 2015 m. balandžio 3 d.

įsakymu Nr. V1-38

**SKUODO BARTUVOS PROGIMNAZIJOS MOKINIŲ MOKYMOSI SUTARČIŲ NUTRAUKIMO IR MOKINIŲ IŠRAŠYMO IŠ PROGIMNAZIJOS MOKINIŲ SĄRAŠŲ**

**TVARKOS APRAŠAS**

1. Skuodo Bartuvos progimnazijos mokinys turi teisę bet kada nutraukti mokymosi sutartį ir būti išrašytas iš progimnazijos mokinių sąrašų dėl įvairių priežasčių (ugdymo įstaigos, gyvenamos vietos keitimo, dėl susiklosčiusių asmeninių aplinkybių ir pan.).

2. Mokinys, pageidaujantis nutraukti mokymosi sutartį, progimnazijos direktoriui pateikia prašymą nurodydamas kur toliau tęs mokymąsi.

3. Prašymą progimnazijos direktoriui už vaiką iki 14 metų pateikia vienas iš tėvų (globėjų, rūpintojų). Mokiniai, turintys 16 metų, prašymą rašo patys. Prašyme nurodoma mokymosi sutarties nutraukimo ugdymo įstaigoje priežastis.

4.Prašymas registruojamas pagal gaunamų dokumentų registravimo tvarką.

5. Prašymą vizuoja progimnazijos direktorius.

6. Mokinių išrašymas iš progimnazijos yra įforminamas progimnazijos direktoriaus įsakymu.

7. Mokiniui, išvykstančiam iš progimnazijos nepasibaigus mokslo metams, išduodama TAMO elektroniniame dienyne suformuota pažyma su mokinio mokomųjų dalykų įvertinimais (išvykus trimestro eigoje – surašomi jau turimi įvertinimai iš visų mokomųjų dalykų, išvykus po trimestro ar pasibaigus mokslo metams – surašomi trimestrų ir (ar) metiniai įvertinimai).

8. Išvykstantis mokinys progimnazijos bibliotekai grąžina vadovėlius, atsiskaito su skaitykla bei biblioteka.

9. Klasės auklėtojas TAMO elektroniniame dienyne įformina mokinio išvykimą.

10. Mokinys išrašomas iš Mokinių registro.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_